SURAT U GAMPONG
Assalamu’alaikom hai Ummi payong
Sambot saleuem lon aneuk di Yogya
Aneuk meukhaba lam syae panton
Gantoe jak kunjong duek peugah khaba
Neu niet ka lon woe keunoe u gampong
Katrok lon kunjong Ummi mulia
Nyang keuh meukeusud surat lon suson
Gantoe badan lon keunoe trok teuka
Deungon idin Po Tuhan ghafuron
Lam sihat dilon sideh di Yogya
Harap meunan cit Ummi di gampong
Brile Ghafuron sihat sijahtra
Lon kira-kira lon hitong-hitong
Leubeh dua thon ulon di Yogya
Jak tuntut ilmee Sikula lambong
Lon tinggai gampong di Pulo Ruja
Bah tinggai siat rumoh dileuen Krong
Aneuk kumuen Butong ka tanle Apa
Lon tinggai Ummi dan Cutbang Beutong
Lon cuba arong di Tanoh Jawa
Saket ngon mangat supaya meuphom
Leupie ngon tutong mangat lon rasa
Cit sidroe jatoe jak meukat untong
Beu Allah tulong jarak ngon bahya
Bacut lon rawi kisah dua thon
Kriban nasib lon di Tanoh Jawa
Saket ngon mangat bandum meuhimpon
Ban Jingki ek tron top pade aka
Meujan-jan jiek meujan-jan jitron
Meusinthob punggong saket lagoina
‘Oh watee jiek lam awan lambong
Teuseunyom ulom seunang leupahna
Meujan-jan pijuet meujan-jan tumbon
Naban boh rom-rom watee puwasa
‘Oh watee pijuet tijoh ie idong
Dipruihle Lutong teugeng lam paya
Meunan umpama kisah nasib lon
Lawet duwa thon di Yogyakarta
Meutuka gantoe sijuek ngon tutong
Umpama bakong dalam ceureupa
Le that peue bagoe hantomle lon com
Leubeh duwa thon hantom lon rasa
Watee Puwasa tan boh meurom-rom
Tan timphan balon jan Uroe Raya
Apam Timphan Iem Leugok Tumpoe phon
Karab trok lhee thon meulon ngieng hana
Beulacan uriek Beureukiek tumbon
Kuwah on Murong di Jawa hana
Bulukat tuhe Tape breueh Grong-Grong
Ticah boh Jantong sang mangat raya
On mulieng reundang phek pisang glang cron
Leumang meusarong pihtan di Yogya
Ungkhui dan payeh beureuteh apom
Tantoe ngon ulon geuleupak geumpa
Khanduri atot dan malod bak thon
Pheh peunoh dilon hantom lon rasa
Buhu lon balek titek lon ubah
Meusambong kisah seun-seun sibanja
Meunyo lagee sot hanagot surah
Bahle meupayah peucanek haba
Keuhai teumon bu bacut lon peugah
Leupah that sosah di Yogyakarta
Eungkot that jareueng dilob lam babah
Laot bahrullah jarak lagoina
Nyang kayem that-that singgah lam babah
Boh manok teuplah dan tahu tempa*1
Bak warong padang jan-jan lon langkah
Na sie meugapah dan eungkot buta
Teuma watee nyoe teukeudirolllah
Masok lam babah peue-peue nyang teuka
Bu hana eungkot lagot ka keumah
Trok lhee go tamah gohlom meurasa
Meunan keuh bagoe hudep ‘Abdullah
Seunang ngon sosah lawet di Jawa
Beuthat beumeunan di Mi bek gundah
Si aneuk lidah dalam bahgiya
Ureueng di ranto cit meunan ulah
Seunang ngon sosah patot jirasa
Ngat batat bacut bek leumiek leupah
Raya faidah keu pangkai tuha
Adak tan wasiet bak Mi meutuwah
Jadeh peuwoe sah si dara Jawa
Atawa Bali tari dum ceudah
Khaba jipeugah bahsa Indonesia
Nyan bacut khaba tutop beurakah
Meuneu’en lidah kegura-gura
Simantong hudep meugrak-grak langkah
Wasiet Ummi sah teutap lon jaga
Di lampoih Tanjong timoh Kumili
Di Padang Tiji asrama tantra
Surat lam syae laju lon rawi
Meuganti-ganti kon lagee nyangka
Bak Ummi payong ulon peugah kri
Bacut lon rawi keu bhaish Sikula
Kuliah kabeh nyang nan teori
Tinggai Skripsi dan jak lam desa*2
Bak Cutbang Butong neuci neusudi
Peue nan areuti nyang lon calitra
Lon peunyuem-peunyuem lon hitong hari
Nam buleuen lagi gohlom cit gisa
Bak mita bahan peugot Skripsi
Lon ula-ili Solo dan Jakarta*3
Hansep sigo jak ban gob peugah kri
Gohlom ulon ci alehnyo beuna
Mudah-mudahan ngon do’a Ummi
Bekna nyang deungki akan aneuknda
Beutrang pikeran lapang ngon hati
Peugot Skripsi rijang seunia
Meujan teuseureh di dalam hati
Pakon treb lawi tamat Sikula
Umpama Tupe ka lape gigi
Han ekle nari leumoh anggeeta
Bahthat beumeunan ngon idin Rabby
Beu ek lon ili beutrok bak punca
Umpama ureueng geupula campli
Tinggai pot biji pasoe lam ija
Sang kaseb ‘ohnoe kisah lon rawi
Panyang sikali ka gadoh makna
Gantoe ulon woe pajoh khanduri
Bak Malod Nabi dan Uroe Raya
Gantoe Makmeugang pajoh sie sapi
Nyoe surat ini keu tanda mata
Lon lakee meu’ah sujud t’akdlimi
Keupada Ummi nyang that mulia
Beuna lam sihat sabe Allah bri
Meureumpok nanti deungon aneuknda
Wassalamu’alaikom kalam intahy
Ka habeh cakri ‘Abdullah Yogya
Yogyakarta, 1 Jamadil Awal 1404
dto
‘Abdullah bin Sulaiman
#Keterangan:
– Syair ini diposting ke dalam blog “Bek Tuwo Budaya”, dalam rangka memperingati ULTAH ke 27 ditabraknya saya di Yogyakarta; yang jatuh pada hari Kamis tanggal 25 Puasa 1432 bertepatan 25 Agustus 2011,karena musibah itu terjadi hari Sabtu, 25 Ramadhan 1405 H/15 Juni 1985 M.
– Naskah asli surat ini dalam huruf Arab Melayu/Jawi/Jawoe, karena Ummi saya tak bisa membaca dalam huruf Latin warisan penjajah Belanda itu.
– Hal-hal yang kurang jelas, saya uraikan dengan huruf Latin ( langsung di sisi bait syair huruf Jawoe ) seperti berikut:
*1 Tempe dan tahu dibuat dari kacang kuning( sebelum kampanye besar-besaran terhadap TEMPE yang dilakukan pemerintah RI yang dipimpin Menteri Penerangan HARMOKO di tahun 1984, tempe belum akrab dengan masyarakat Aceh).
*2 Skripsi dan KKN (Kuliah Kerja Nyata). KKN = 3 bulan
*3 Solo – Jakarta. Yogya ke Jakarta jaraknya 12 setengah jam naik Kereta Api. KA di Jawa larinya seperti bis. Yogya ke Solo = 60 batei.
Catatan:
- Tiga lembar atau 14 bait awal dari syae ini ( ketika masih dalam huruf Arab Melayu alias Jawi atau Jawoe) pernah saya dendang ulang pada Workshop Pedoman Penulisan Arab Melayu yang diadakan Pusat Penelitian dan Pengkajian Kebudayaan Islam (P3KI) IAIN-Ar Raniry, Darussalam, Banda Aceh, Rabu 27 Juli 2011 karab poh 12 siang bertempat di Asrama IAIN Darussalam. Keterkaitannya, karena naskah surat itu tertulis dalam huruf Arab Melayu atawa Jawoe.
- Sengaja saya posting pada hari ini dalam rangka menyambut ULTAH ke 27 saya dipokle moto (ditabrak mobil) di Kalasan, lk 8 km sebelah timur kota Yogyakarta, sewaktu pulang dari tugas KKN-UGM. Sebab hari naas itu adalah Sabtu, 25 Puasa 1405/15 Juni 1985. Syukur Alhamdulullah, saya masih sehat dan dapat bekerja seperti biasa !
ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn fin_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn nld_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn afr_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn min_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn sun_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn run_Latn min_Latn bjn_Latn nld_Latn zsm_Latn ind_Latn ind_Latn bjn_Latn ind_Latn ind_Latn bjn_Latn bjn_Latn ind_Latn zsm_Latn ind_Latn